Primarul Lucian Daniel Stanciu Viziteu încearcă să se victimizeze și să politizeze dosarul DNA, în care este suspect. "Vă anunț că astăzi a început, în mod oficial, campania electorală. Deloc suprinzătoare ziua aleasă pentru a resuscita acest subiect", a notat edilul pe Facebook.
Afirmația lui Viziteu nu este însă decât o încercare de victimizare. De asemenea, primarul încearcă să politizeze dosarul, în ton cu campania anti-DNA dusă de liderii naționali ai partidului.
Viziteu și-a "resuscitat" singur subiectul
În realitate, "ziua aleasă pentru a resuscita subiectul" a fost decisă de el însuși. Ziarul de Bacău și alte publicații nu au scris nimic despre faptul că primarul este suspect în dosar până când Viziteu nu a făcut dezvăluirea pe pagina sa de Facebook. În urma întrebărilor Ziarului de Bacău, Viziteu a ieșit public și și-a destăinuit situația juridică. Minciuna edilului este cu atât mai evidentă cu cât el este suspect încă de pe 20 februarie 2024, iar în timpul trecut a avut la dispoziție toate informațiile din dosar, în calitate de urmărit penal. Așadar, deși insinuează că statutul său coincide cu campania electorală, adevărul este că singur și-a ales momentul dezvăluirii.
Citește și ANCHETĂ: O angajată a Primăriei, membră USR, stă "pe ochi frumoși" într-o locuință de serviciu a instituției, din buricul târgului, deși are buletin de Bacău
De asemenea, potrivit unor surse neconfirmate oficial, în dosarul "Apartamentul" încă trei persoane sunt suspecte, inclusiv membra USR care a beneficiat doi ani de apartamentul de lux al Primăriei și șefi din cadrul Direcției Patrimoniu.
Vom reveni cu amănunte.